Hvilke teaterstykker skrev Christen Henriksen Pram med temaer fra dagliglivet? 


Det var ikke lykkedes for Pram at blive skaberen af et nationalt epos; i de følgende år vender han sig til dramaet. Men hans mislykkede historiske dramaer Lagertha (1789), Damon og Pythias (1790) og Frode og Fingal (1790) godtgjorde til fulde, at han ikke kunde fortsætte, hvad Ewald havde begyndt med Rolf Krage og Balders Død. Så forsøgte han sig i syngestykket og skuespillet, med emner fra hverdagslivet: Negeren (1791), Ægteskabsskolen (1795), Serenaden eller de sorte Næser (1795), Brønden (1800), Frokosten i Bellevue (1803) og andre.
Bruun begyndte sin forfatterbane som dramatiker med femaktsskuespillet Den uheldige Lighed eller Kjærligheds og Mistankes Magt, som blev opført i december 1779 og, skønt dets rørelse er svulst og dets sprog bombast, dog oplevede 11 opførelser indtil 1791. I november 1781 spilledes for første gang femaktskomedien Kjærlighed paa Prøve, men drev det kun til 3 forestillinger. Endnu et stykke af Bruun er nået op på teatrets brædder: Femaktsskuespillet Pagten, der 1825 blev udleet og udpebet 3 forestillinger efter hinanden og derpå henlagt som umuligt. Mellemliggende dramatiske Arbejder af Bruun, trykte, men ikke opførte, er Enevoldsregeringen (1811) og Erik Glipping (1816). Han har endvidere for teatret oversat Beaumarchais’s Eugénie 1775.